Ул булдырган “Бердәмлек”

	10 декабрьдә 28 ел буе “Бердәмлек” газетасының баш мөхәррире булып эшләгән Рәфгать Нәбиулла улы ӘҺЛИУЛЛИНның вафатына 40 көн тула. Бу көнне Рәфгать абыебызның рухы, җирдәге мәшәкатьләрдән аерылып, күккә ашар һәм, тормыштагы гамәлләрен барлый-барлый, кыямәт көнен көтә башлар. Без дә бу көнне аның үткәннәренә күз салып, Ходайдан ярлыкау сорап, догаларыбызны кылыйк.	 Рәфгать Нәбиулла улы Камышлы районының Дәүләткол авылында туган. Әтисе, беренче Бөтендөнья сугышы инвалиды, гаиләсе белән бергә кулакка чыгарылып, Красный Бережок авылына сөргенгә җибәрелгән. Бер баласы ачлык һәм ялангачлыктан вафат булгач, ул Михаил Калининга хат яза, һәм кабат туган авылына әйләнеп кайту бәхетенә ирешә. 
	Эльмира ШӘВӘЛИЕВА	
Бердәмлек

	№ --- | 07.12.2018	


